Moș Crăciun a schimbat culorile tradiționale ale costumului. Cum s-a afișat la Craiova.
Moș Crăciun a mers să le dea cadouri juniorilor de la Universitatea Craiova. Moș Crăciun s-a îmbrăcat special în alb și albastru. Unul dintre juniori a cântat la pian imnul Craiovei.
La Craiova, Moș Crăciun le-a adus cadouri juniorilor "Științei". Și i-a surprins pe sportivi și prin costumul special, alb-albastru.Puștii de la Universitatea Craiova s-au bucurat că Moșul a venit special să îi viziteze. I-au cântat la pian și la chitară… și nu au uitat să-i spună și poezii, așa cum cere tradiția."Acum sunt puțin trist că nu mai e ca în ceilalți ani, când veneau copiii, îi așezam pe genunchi, îmi spuneau poezii, îi simțeam cum tremură, îi simțeam cum se uită la barba mea și mă mângâiau, alții mă trăgeau de barbă", a declarat Moșul craiovean.